Shahruddin Md Salleh

Datuk Dr. Shahruddin bin Md Salleh ialah seorang ahli politik Malaysia dari Ahli Parlimen Sri Gading yang menyandang jawatan sebagai Timbalan Menteri Wilayah (2018–2020) dan Timbalan Menteri Kerja Raya (Mac–Jun 2020) Malaysia. Beliau juga pernah menjadi Setiausaha Agung Parti Pribumi Bersatu Malaysia dan juga merupakan mantan Ahli Dewan Negeri Johor bagi kawasan Jorak di Muar. Beliau kini diletakkan di blok bebas bersama-sama ahli parlimen Bebas yang lain merupakan bekas ahli BERSATU.

Kerjaya politik
Beliau pernah dilantik sebagai Pengerusi Institut Terjemahan & Buku Malaysia pada tahun 2010 sehinggalah dipecat pada November 2016 oleh Menteri Pendidikan Malaysia, Mahdzir Khalid kerana menyertai Parti Pribumi Bersatu Malaysia (Bersatu) sebagai Setiausaha Agung.

Pada 2 Julai 2018, beliau telah mengangkat sumpah sebagai Timbalan Menteri Wilayah. Pada 24 Februari 2020 sejurus selepas Tun Dr Mahathir Mohamad mengumumkan peletakan jawatannya sebagai Perdana Menteri Malaysia, tugas-tugas anggota pentadbiran negara dihentikan pada hari yang sama.

Pada 9 Mac 2020, beliau antara yang diumumkan dilantik dalam Kabinet Malaysia 2020 sebagai Timbalan Menteri Kerja Raya.

Pada hari Jumaat 29 Mei, beliau dan Mohd Redzuan Md Yusof (Menteri di Jabatan Perdana Menteri) dilaporkan mahu mengadakan sidang media berkenaan kedudukan sebagai Ahli Majlis Pimpinan Tertinggi (MPT) Bersatu dan peletakan jawatan dalam Kabinet Malaysia. Keesokan harinya pula, beliau menyatakan bahawa khabar angin mengenai keputusan beliau untuk meninggalkan gabungan Perikatan Nasional (PN) adalah tidak benar. Namun tiga hari kemudian pada hari Selasa 2 Jun, beliau yang merupakan Ahli Majlis Tertinggi Parti Pribumi Bersatu Malaysia menyatakan ketersediaannya meninggalkan PN lalu kembali kepada gabungan Pakatan Harapan (PH) andai dapat menjamin parti tersebut "kuat dan terus hidup".

Pada hari Khamis 4 Jun, beliau mengumumkan peltakan jawatan beliau sebagai Timbalan Menteri Kerja Raya berkuat kuasa serta-merta. Peletakan jawatan beliau adalah kerana menyertai kerajaan PN dikatakannya "kurang tepat".

Pada 19 Julai 2020, Parti Pribumi Bersatu Malaysia (Bersatu) mengesahkan keputusan memecat Ahli Parlimen Sri Gading, Datuk Dr Sharuddin Mat Salleh daripada keahlian parti itu. Tindakan tersebut di ambil ekoran beliau mengeluarkan notis pemakluman pertukaran kedudukan kerusi beliau di Dewan Rakyat daripada blok kerajaan kepada Yang Dipertua Dewan Rakyat. Berikutan itu, beliau menegaskan keahlian Sharuddin telah terhenti serta-merta menurut fasa 12.2.2 dan 10.2.3 Perlembagaan Bersatu.

Keputusan pilihan raya

Anugerah

 Kesatria Mangku Negara (KMN)

 Panglima Mahkota Wilayah (PMW) - Datuk

Rujukan

Pautan luar
 
 

Orang hidup
Orang dari Muar
Anggota Parti Pejuang Tanah Air
Bekas anggota Parti Pribumi Bersatu Malaysia
Bekas anggota Pertubuhan Kebangsaan Melayu Bersatu
Ahli Dewan Rakyat, Parlimen Malaysia ke-14
Timbalan Menteri Kabinet Muhyiddin Yassin pertama
Penyokong Kerajaan Muhyiddin Yassin
Ahli pembangkang Kerajaan Muhyiddin Yassin
Menarik semula sokongan terhadap Kerajaan Muhyiddin Yassin pertama
Timbalan Menteri Wilayah Malaysia